ai4bharat/Pralekha huggingface dataset:
நிதி அமைச்சகம்
ஜிஎஸ்டி அமலாகத்தால் ஏற்படும் பற்றாக்குறையை போக்க, முதலாவது விருப்பத் திட்டத்தை அனைத்து மாநிலங்களும் தேர்வு செய்தன
ஜிஎஸ்டி அமலாகத்தால் ஏற்படும் பற்றாக்குறையை போக்க, முதலாவது விருப்பத் திட்டத்தை அனைத்து மாநிலங்களும் தேர்வு செய்துள்ளன. இந்த முதலாவது விருப்ப திட்டத்தை ஜார்கண்ட் மாநிலமும் சமீபத்தில் தேர்வு செய்துள்ளது.
ஜிஎஸ்டி அமலாக்கத்தால் ஏற்படும் பற்றாக்குறையை சமாளிக்க 2 விருப்ப திட்டங்களை மத்திய அரசு முன் வைத்தது. முதலாவது திட்டத்தில், மத்திய அரசு ஏற்பாடு செய்து வழங்கும் கடன் திட்டம். இரண்டாவது வெளி சந்தையில் மாநிலங்கள் கடன் பெற்றுக் கொள்ளும் திட்டம்.
ஜிஎஸ்டி குழுவில் உள்ள 28 மாநிலங்களும், 3 யூனியன் பிரதேசங்களும் முதலாவது திட்டத்தை தேர்வு செய்ய முடிவு செய்துள்ளன. இத்திட்டத்தில் சேராமல் இருந்த வந்த ஒரே மாநிலமான ஜார்கண்ட் மாநிலமும் சமீபத்தில் முதலாவது விருப்ப திட்டத்தை தேர்வு செய்ய முடிவு செய்தது. இதன் மூலம், ஜிஎஸ்டி அமலாக்க பற்றாக்குறையை போக்க ஜார்கண்ட் மாநிலத்துக்கு ரூ.1,689 கோடி சிறப்பு கடன் வசதி கிடைக்கும். கூடுதலாக மாநிலத்தின் மொத்த உற்பத்தியில் 0.50 சதவீதம், அதாவது ரூ. 1,765 கோடி கடன் திரட்டவும் அனுமதி வழங்கப்படும்.
இந்த கடன் வசதி கடந்த அக்டோபர் 23ம் தேதி முதல் செயல்பாட்டில் உள்ளது. இத்திட்டத்தின் படி மாநிலங்கள் சார்பில் மத்திய அரசு, ஏற்கனேவே ரூ.30,000 கோடி கடன் பெற்று மாநிலங்கள் மற்றும் யூனியன் பிரதேசங்களுக்கு வழங்கியுள்ளது. அடுத்த தவணையாக ரூ.6,000 கோடி மாநிலங்களுக்கு டிசம்பர் 7ம் தேதி வழங்கப்படவுள்ளது. தற்போது ஜார்கண்ட் மாநிலமும், இத்திட்டத்தின் கீழ் கடன் பெறும்.
28 மாநிலங்கள் மற்றும் 3 யூனியன் பிரதேசங்களுக்கு, கூடுதலாக கடன் பெற அனுமதிக்கப்பட்ட தொகை, சிறப்பு கடன் வசதி திட்டம் மூலம் வழங்கப்பட்ட தொகை ஆகியவற்றின் விவரங்களை கீழேயுள்ள இணைப்பில் காணலாம்.
https://pib.gov.in/PressReleasePage.aspx?PRID=1678484
சிறப்பு சேவைகள் மற்றும் கட்டுரைகள்
அஞ்சலக சேமிப்புக் கணக்கில் குறைந்தபட்ச இருப்பு தொகையை ரூபாய் 500-ஆக உயர்த்த காலக்கெடு நீட்டிப்பு
வங்கி சேவையில் இறங்கிய அஞ்சலகங்களில் சேமிப்புக் கணக்குகளில் குறைந்தபட்ச இருப்பு தொகை ஐம்பது ரூபாயாக இருந்தது. இதை ரூ.500-ஆக உயர்த்தி மத்திய அரசு உத்தரவிட்டது. இந்த விதிமுறை கடந்த டிசம்பர் 12 ஆம் தேதி நடைமுறைக்கு வந்தது.
ஏற்கனவே, சேமிப்புக் கணக்கு தொடங்கியவர்கள் குறைந்தபட்ச இருப்பு தொகையை ரூ.500-ஆக உயர்த்திக் கொள்ள வரும் டிசம்பர் 11 ஆம் தேதி வரை கால அவகாசம் வழங்கப்பட்டுள்ளது. இருப்புத் தொகையை ரூ.500ஆக உயர்த்தாத பட்சத்தில், அபராதக் கட்டணமாக வாடிக்கையாளர் கணக்கில் இருந்து ரூ.100, ஒவ்வொரு ஆண்டும் கழிக்கப்பட்டு இருப்புத் தொகை குறைக்கப்பட்டு கணக்கு காலாவதி ஆகிவிடும்.
எனவே, அஞ்சலகங்களில் சேமிப்புக் கணக்கு வைத்துள்ளவர்கள் சேமிப்புக் கணக்கின் இருப்புத் தொகையை, வரும் டிசம்பர் 11 ஆம் தேதிக்குள், ரூ.500 ஆக உயர்த்திக் கொள்ள வேண்டும் என்று சென்னை தாம்பரம் கோட்டத்தின் அஞ்சலக முதுநிலை கோட்ட கண்காணிப்பாளர் விடுத்துள்ள செய்திக்குறிப்பில் தெரிவிக்கப்பட்டுள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
மகளிர் சம்மான் சேமிப்புச் சான்றிதழ்கள் அஞ்சல் நிலையங்களில் கிடைக்கும்
மகளிர் சம்மான் சேமிப்புச் சான்றிதழ்கள், 2023, நாட்டிலுள்ள 1.59 லட்சம் அஞ்சல் நிலையங்களில் கிடைக்கும் என மத்திய நிதியமைச்சகம் தெரிவித்துள்ளது. இது உடனடியாக அமலுக்கு வரும் என்ற அறிவிப்புடன், அரசிதழில் வெளியிடப்பட்டுள்ளது. விடுதலையின் அமிர்தப் பெருவிழாவையொட்டி, 2023-24 பட்ஜெட்டில் மத்திய நிதியமைச்சரால் அறிவிக்கப்பட்ட இந்தத் திட்டம், நிதிச் சேர்க்கையுடன் பெண்களுக்கு அதிகாரமளிக்கும் ஒரு குறிப்பிடத்தக்க நடவடிக்கையாகும்.
இந்த இரண்டு ஆண்டு கால திட்டம், 7.5 சதவீத நிலையான வட்டி காலாண்டுக்கு ஒருமுறை அசலுடன் சேர்க்கும் வகையிலான, பகுதியளவை திரும்பப் பெறும் அம்சத்துடன் கூடிய நெகிழ்வான முதலீடாகும். அதிகபட்ச உச்சவரம்பு ரூ. இரண்டு லட்சமாக இருக்கும். இந்தத் திட்டம் மார்ச் 31, 2025 வரையிலான இரண்டு வருட காலத்திற்கு செல்லுபடியாகும்.
தேசிய சேமிப்பு  திட்டம், 2019 தேசிய சேமிப்பு   திட்டம், 2023 மூலம் திருத்தப்பட்டு, 2023 ஏப்ரல் 1 முதல், தனிநபர் கணக்கிற்கான அதிகபட்ச முதலீட்டு வரம்பு நான்கு லட்சத்து ஐம்பதாயிரத்தில் இருந்து 9 லட்சம் ரூபாயாக உயர்த்தப்பட்டுள்ளது. கூட்டுக் கணக்கிற்கு ஒன்பது லட்சத்திலிருந்து ரூ. 15 லட்சமாக உயர்தப்பட்டுள்ளது. அதேபோல், மூத்த குடிமக்கள் சேமிப்புத் திட்டம், 2019 மூத்த குடிமக்கள் சேமிப்பு  திட்டம், 2023 மூலம் திருத்தப்பட்டு, அதிகபட்ச முதலீட்டு வரம்பு ரூ.15 லட்சத்திலிருந்து, ரூ.30 லட்சமாக உயர்த்தப்பட்டுள்ளது
சேமிப்பு வைப்பு மற்றும் பிபிஎப் தவிர அனைத்து சிறு சேமிப்புத் திட்டங்களின் வட்டி விகிதங்களும் ஏப்ரல் 1, 2023 முதல் மாற்றியமைக்கப்பட்டுள்ளன. இந்த நடவடிக்கைகள் அஞ்சல் அலுவலக சிறுசேமிப்பு வாடிக்கையாளர்களுக்கு பெரிதும் பயனளிப்பதுடன், அஞ்சல் அலுவலகங்கள் மூலம் இந்தத் திட்டங்களில் அதிக முதலீட்டை ஈர்க்கும். கிராமப்புறங்களில் பெண்கள், விவசாயிகள், கைவினைஞர்கள், மூத்த குடிமக்கள், தொழிற்சாலை ஊழியர்கள், அரசு ஊழியர்கள், சிறு வணிகர்கள் மற்றும் சமூகத்தின் பிற பிரிவுகளில். சிறுசேமிப்புத் திட்டங்களில் அவர்கள் செய்யும் முதலீட்டுக்கு நல்ல லாபம் கிடைக்கும். மேலும் விவரங்களுக்கு www.indiapost.gov.in என்ற இணையதளத்தைப் பார்க்கவும்.
பாதுகாப்பு அமைச்சகம்
மோசமான வானிலை காரணமாக டியூ கடற்கரையில் சிக்கிக்கொண்ட ஏழு மீனவர்களை இந்திய கடலோர காவல்படை மீட்டுள்ளது
மோசமான வானிலை காரணமாக டியூவின் வனக் பாராவில் செப்டம்பர் 13, 2021 அன்று இரவு மூழ்கி கொண்டிருந்த படகில் இருந்து ஏழு மீனவர்களை இந்திய கடலோர காவல்படை மீட்டுள்ளது.
இயந்திரக் கோளாறு காரணமாக இந்த படகு செயல் இழந்து, வானக் பாரா கடற்பகுதியில் மாட்டிக்கொண்டது. டியூ அரசு உதவிக்கொரியதும், இந்திய கடலோர காவல்படை உடனடியாக குஜராத் போர்பந்தரிலிருந்து உள்நாட்டிலேயே தயாரிக்கப்பட்ட மேம்பட்ட இலகு ரக ஹெலிகாப்டர் எம்.கே.- 3ஐ மீட்பு பணிக்காக அனுப்பியது.
பலத்த காற்று மற்றும் மழையையும் பொருட்படுத்தாமல், இந்திய கடலோர காவல்படை ஹெலிகாப்டர் விரைவாக அந்த பகுதியை அடைந்தது. வெகு நேர போராட்டத்திற்கு பிறகு அந்த கப்பலில் இருந்து ஏழு மீனவர்களும் மீட்கப்பட்டனர். மீட்கப்பட்ட மீனவர்கள் உள்ளூர் நிர்வாகத்திடம் ஒப்படைக்கப்பட்டனர். அவர்கள் பாதுகாப்பாகவும் ஆரோக்கியமாகவும் இருப்பதாக தெரிவிக்கப்பட்டது.
நிவாரணம் மற்றும் மீட்பு நடவடிக்கைகளுக்கு உதவுவதற்காக இந்திய கடலோர காவல்படை ஜாம்நகரில் பணியாளர்களையும் உபகரணங்களையும் அனுப்பியுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1754969
மனித வள மேம்பாட்டு அமைச்சகம்
புதுமையான பொம்மைகளுக்கான போட்டி, இணையதளம் : மத்திய அமைச்சர்கள் தொடங்கி வைத்தனர்
டாய்கத்தான்-2021 வெற்றியாளர்களுக்கு ரூ 50 லட்சம் மதிப்பிலான பரிசுகள்
‘டாய்கத்தான்-2021’ என்னும் புதுமையான பொம்மைகளுக்கான போட்டியை மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ மற்றும் மத்திய பெண்கள், குழந்தைகள் மேம்பாடு மற்றும் ஜவுளித் துறை அமைச்சர் திருமதி ஸ்மிரிதி ஜுபின் இரானி ஆகியோர் இணைந்து இன்று துவக்கி வைத்தனர்.
டாய்கத்தான் இணையதளத்தையும் மத்திய அமைச்சர்கள் தொடங்கி வைத்தனர். இந்திய மதிப்பு முறை சார்ந்த, குழந்தைகளிடையே நேர்மறை நடத்தையையும் நன்மதிப்பையும் விதைக்கும் புதுமையான பொம்மைகளை உருவாக்குவதே இந்த டாய்கத்தானின் நோக்கமாகும்.
நிகழ்ச்சியில் பேசிய திரு பொக்ரியால், சர்வதேச பொம்மை தயாரிப்பு மையமாக இந்தியாவை உருவாக்குவதற்காக டாய்கத்தான் நடத்தப்படுவதாகக் கூறினார். இந்திய பொம்மை சந்தையின் மதிப்பு ஒரு பில்லியன் அமெரிக்க டாலர்கள் என்றும், ஆனால் துரதிர்ஷடவசமாக 80 சதவீத பொம்மைகள் இறக்குமதி செய்யப்படுவதாகவும் கூறினார். உள்நாட்டு பொம்மை தொழில்கள், உள்ளூர் பொம்மை உற்பத்தியாளர்களுக்கான சூழலியலை உருவாக்குவதற்காகவும், இதுவரை பயன்படுத்தப்படாத வளங்களை பயன்படுத்திக் கொள்வதற்காகவும், அவற்றின் மொத்தத் திறனையும் வெளிக்கொண்டு வருவதற்காகவும் டாய்க்கத்தானை அரசு தொடங்கியிருக்கிறது. தேசிய கல்வி கொள்கையின் லட்சியங்களோடு ஒத்துப் போகும் டாய்க்கத்தான், நாடு முழுவதுமுள்ள 33 கோடி மாணவர்களின் புதுமை திறன்களை பதிவு செய்ய எண்ணுவதாக அவர் மேலும் தெரிவித்தார்.
ஊடகவியலாளர்கள் சந்திப்பில் பேசிய திருமதி ஸ்மிரிதி இரானி, 80 சதவீத பொம்மைகளை இந்தியா இறக்குமதி செய்து வருவதாகவும், இத்துறையில் தற்சார்பை எட்டுவதற்காக உள்நாட்டு பொம்மை தொழில்களுக்கு அரசு ஊக்கமளித்து வருவதாகவும் கூறினார். கல்வி அமைச்சகத்துடனான கூட்டு முயற்சியானது, நாட்டிலுள்ள பள்ளிகள், கல்லூரிகள், பல்கலைக்கழகங்களில் உள்ள மாணவர்கள், ஆசிரியர்கள் ஆகியோரை தற்சார்பு இந்தியாவுக்கான அறைகூவலுக்கு டாய்க்கத்தான் மூலம் பதிலளிக்க செய்யும் என்று அவர் கூறினார்.
இந்த முன்னெடுப்பைப் பாராட்டிய அமைச்சர், “பொம்மைகளை, குறிப்பாக மாற்றுத் திறனாளி குழந்தைகளுக்கான பொம்மைகளை, பள்ளிக் குழந்தைகள் வடிவமைத்து, உருவாக்குவது இதுவே முதல் முறையாகும்,” என்றார். டாய்க்கத்தானில் கலந்து கொள்ளும் மாணவர்கள் மற்றும் ஆசிரியர்கள் ரூ 50 லட்சம் மதிப்பிலான பரிசுகளை வெல்லலாம் என்று அமைச்சர் தெரிவித்தார்.
தற்சார்பு இந்தியாவாக உருவாகும் பாதையில் ஒரு மிகப்பெரிய முன்னேற்றமாக, கல்வி அமைச்சகம், பெண்கள் மற்றும் குழந்தைகள் மேம்பாட்டு அமைச்சகம், ஜவுளி அமைச்சகம், வர்த்தகம் மற்றும் தொழில்கள் அமைச்சகம், குறு, சிறு மற்றும் நடுத்தரத் தொழில் நிறுவனங்கள் அமைச்சகம், தகவல் மற்றும் ஒலிபரப்பு அமைச்சகம், அனைத்திந்திய தொழில்நுட்பக் கல்விக் குழு ஆகியவை இணைந்து டாய்கத்தான்-2021-ஐ அறிமுகப்படுத்தியுள்ளன.
டாய்கத்தான்-2021-இல் கலந்து கொள்ள. https://toycathon.mic.gov.in என்னும் இணையதளத்தைப் பார்க்கவும். இம்மாதம் 5ந்தேதி முதல் 20ஆம் தேதி வரை விண்ணப்பங்களை இணையம் மூலம் சமர்ப்பிக்கலாம்.
பாதுகாப்பு அமைச்சகம்
இந்திய கடற்படையின் டார்னியர் விமானப் பிரிவு ஐஎன்ஏஎஸ் 313 சென்னையில் தொடக்கம்
இந்திய கடற்படையின் விமானப் பிரிவான  313, ஐந்தாவது டார்னியர் விமானப் பிரிவை, சென்னை மீனம்பாக்கத்தில் உள்ள கடற்படை விமானதள வளாகத்தில் நடைபெற்ற வண்ணமிகு நிகழ்ச்சியில், கடற்படையின் தலைமைத் தளபதி அட்மிரல் கரம்பீர் சிங் இன்று  தொடங்கி வைத்தார். கிழக்கு பிராந்திய கடற்படை தளபதி வைஸ் அட்மிரல் அதுல்குமார் ஜெயின், தமிழ்நாடு மற்றும் புதுச்சேரிக்கான கடற்படை பொறுப்பு அதிகாரி ரியர் அட்மிரல் கே.ஜே. குமார் உள்ளிட்டோர் இந்த விழாவில் கலந்து கொண்டனர்.
நிகழ்ச்சியில் உரையாற்றிய அட்மிரல் கரம்பீர் சிங், “ஐஎன்ஏஎஸ்.313 தொடங்கப்பட்டிருப்பது நாட்டின் கடலோரப் பாதுகாப்பை மேம்படுத்தவும், கடல்சார் நலனைப் பாதுகாக்கவும் நாம் மேற்கொண்டுள்ள முயற்சியில் மற்றுமொரு மைல் கல்லாக அமையும் என்றார்”. பாதுகாப்பு ஆயத்த நிலைக்கு இந்தியா முக்கியத்துவம் அளித்து வருவதை சுட்டிக்காட்டிய அவர், இந்த பிராந்தியத்தில் மாறிவரும் புவியியல் மற்றும் அரசியல் சூழல்களை தொடர்ந்து கண்காணிக்க வேண்டியிருப்பதாக கூறினார். எனவே, வங்கக் கடல், பாக் வளைகுடா மற்றும் அதனையொட்டிய பகுதியில் கண்காணிப்பை மேற்கொள்வது அவசியமாகிறது என்று குறிப்பிட்ட அவர், இந்தப் படைப் பிரிவின் அமைவிடம் இந்தியப் பெருங்கடல் பிராந்தியத்தின் வடகிழக்குப் பகுதியில் இந்தியாவின் ஆதிக்கத்தை நிலைநிறுத்துவதாக அமையும் என்றும் தெரிவித்தார்.
இந்தப் புதிய படைப் பிரிவு சென்னை சர்வதேச விமான நிலையத்திலிருந்து செயல்படும். ஐஎன்ஏஎஸ் 313 தொடங்கப்பட்டிருப்பதன் மூலம், தமிழகம் 3 கடற்படை விமான தளங்களை பெற்றுள்ளது. இது, நாட்டின் வேறு எந்த கடற்பகுதியும் பெறாத வகையில் அதிக அளவாகும். அரக்கோணத்தில் ஐஎன்எஸ் ராஜாளி மற்றும் ராமநாதபுரத்தில் ஐஎன்எஸ் பருந்து ஆகிய இரண்டு கடற்படை விமான தளங்கள் தமிழகத்தில் ஏற்கனவே செயல்பட்டு வருவது குறிப்பிடத்தக்கது. தற்போது தொடங்கப்பட்டுள்ள ஐஎன்ஏஎஸ்-313 தளத்திற்கு “கடல் கழுகு”  என பெயரிடப்பட்டுள்ளது. கூர்மையான தேடும் திறன்கொண்ட கழுகு போன்று, பறந்து விரிந்த நீலக்கடல் மற்றும் வெண்ணிற அலைகளில் இந்த தளம் கண்காணிப்புப் பணியை மேற்கொள்ளவிருப்பதை குறிக்கும் வகையில், இந்தப் பெயரிடப்பட்டுள்ளது.
இங்கு கண்காணிப்புப் பணியில் ஈடுபடவுள்ள டார்னியர் விமானங்கள், இந்துஸ்தான் ஏரோநேட்டிக்கல் நிறுவனத்தால் தயாரிக்கப்பட்டவை ஆகும்.
டார்னியர் விமானங்களை இயக்குவதில் அனுபவம் வாய்ந்த விமானியான விவேக் கோமன், இந்தப் புதிய தளத்தின் கமாண்டராக செயல்படுவார்.
பிரதமர் அலுவலகம்
டோக்கியோ ஒலிம்பிக் 2020-ல் மல்யுத்தத்தில் வெண்கலப் பதக்கம் வென்ற பஜ்ரங் புனியாவுக்கு பிரதமர் வாழ்த்து
டோக்கியோ ஒலிம்பிக் 2020-ல் மல்யுத்த போட்டியில் வெண்கலப் பதக்கம் வென்ற பஜ்ரங் புனியாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“டோக்கியோ 2020-ல் இருந்து மகிழ்ச்சிகரமான செய்தி! சிறப்பாக சண்டையிட்டீர்கள் பஜ்ரங் புனியா. ஒவ்வொரு இந்தியரையும் பெருமை மற்றும் மகிழ்ச்சிப்படுத்தியுள்ள உங்கள் சாதனைக்காக உங்களுக்கு வாழ்த்துகள்,” என்று தமது டிவிட்டர் பக்கத்தில் பிரதமர் தெரிவித்துள்ளார்.
விவசாயத்துறை அமைச்சகம்
அரசு மற்றும் விவசாயிகளுக்கிடையேயான ஏழாவது சுற்று பேச்சுவார்த்தை இன்று புதுதில்லியில் நடைபெற்றது
41 விவசாய சங்கங்களின் பிரதிநிதிகளுடன் புதுதில்லியில் உள்ள விஞ்ஞான் பவனில் இன்று நடைபெற்ற ஏழாவது சுற்று பேச்சுவார்த்தையில் மத்திய வேளாண் அமைச்சர் திரு நரேந்திர சிங் தோமர், மத்திய ரயில்வே, வர்த்தகம், தொழில், நுகர்வோர் விவகாரங்கள், உணவு, பொது விநியோகம் ஆகிய துறைகளுக்கான அமைச்சர் திரு பியுஷ் கோயல், மத்திய வர்த்தக தொழில் துறை இணை அமைச்சர் திரு சோம் பிரகாஷ் ஆகியோர் பங்கேற்றனர். போராட்டத்தின் போது உயிரிழந்தவர்களுக்காக கூட்டத்தின் தொடக்கத்தில் இரண்டு நிமிடங்கள் மவுனம் அனுசரிக்கப்பட்டது.
முந்தைய பேச்சுவார்த்தையின் போது விவாதிக்கப்பட்டதை மனதில் கொண்டு, விவசாயிகளின் பிரச்சினைகளுக்கு திறந்த மனதுடன் தீர்வுகளைக் காண அரசு உறுதி பூண்டுள்ளது என்று திரு தோமர் கூறினார். தீர்வை எட்டுவதற்காக இரு தரப்பும் முன் வந்து நடவடிக்கைகளை எடுக்க வேண்டும்.
விவசாயிகளின் நலனை மனதில் கொண்டு, வேளாண் சட்டங்கள் குறித்த பேச்சுவார்த்தை பல்வேறு மாநிலங்களை சேர்ந்த விவசாய சங்கங்களின் பிரதிநிதிகளுடன் நடத்தப்படும் என்றும் அமைச்சர் தெரிவித்தார். சமரசத்தை எட்டுவதற்காக வேளாண் சட்டங்களின் உட்பிரிவுகள் வாரியான பேச்சுவார்த்தையையும் நடத்தலாம் என்று திரு தோமர் கூறினார்.
இன்றைய பேச்சுவார்த்தையில் தங்களது கருத்துகளை வெளிப்படுத்திய இரு தரப்பினரும், 2021 ஜனவரி 8 அன்று மீண்டும் சந்திக்க முடிவெடுத்தனர்.
பாதுகாப்பு அமைச்சகம்
பாதுகாப்பு உறவுகளை வலுப்படுத்துவதற்காக பிரேசில் ராணுவத் தளபதி ஜெனரல் தாமஸ் மிகுவல் மைன் ரிபெய்ரோ பைவா ஆறு நாள் பயணமாக இந்தியா வந்துள்ளார்
பிரேசில் ராணுவத் தளபதி ஜெனரல் தாமஸ் மிகுவேல் மைன் ரிபெய்ரோ பைவா 2023 ஆகஸ்ட் 28 முதல் செப்டம்பர் 2 வரை ஆறு நாள் பயணமாக இந்தியா வருகை தந்துள்ளார். இந்தியா மற்றும் பிரேசில் பாதுகாப்புப் படைகளுக்கு இடையிலான நீண்டகால உறவில் இந்த பயணம் ஒரு குறிப்பிடத்தக்க மைல்கல்லைக் குறிக்கிறது.
ஆகஸ்ட் 29 ஆம் தேதி தேசிய போர் நினைவுச்சின்னத்தில் மலர் வளையம் வைத்து அஞ்சலி செலுத்தியதன் மூலம் இந்த பயணம் தொடங்கியது, அங்கு ஜெனரல் தாமஸ் நாட்டிற்காக மிக உயர்ந்த தியாகம் செய்த இந்திய பாதுகாப்புப்படைகளின் மாவீரர்களுக்கு அஞ்சலி செலுத்தினார். அமைதி மற்றும் பாதுகாப்பில் இரு நாடுகளும் பகிர்ந்து கொண்ட உறுதிப்பாட்டை இந்தப் புனிதமான நினைவேந்தல் செயல் பிரதிபலிக்கிறது. பின்னர், புதுதில்லியில் உள்ள சவுத் பிளாக் புல்வெளியில் ஜெனரல் தாமஸுக்கு சம்பிரதாய மரியாதை வழங்கப்பட்டது. பின்னர் அவர் இராணுவத் தளபதி ஜெனரல் மனோஜ் பாண்டேவை சந்தித்தார். தற்போதுள்ள பல்வேறு பிரச்சினைகள் குறித்து கருத்துகளைப் பரிமாறிக் கொண்டனர், ஆக்கப்பூர்வமான விவாதங்களை நடத்தினர். இரு நாட்டு ராணுவங்களுக்கு இடையிலான இருதரப்பு ஒத்துழைப்பை வலுப்படுத்துவது குறித்தும் அவர்கள் விவாதித்தனர்.
பின்னர் ஜெனரல் தாமஸ் மிகுவல் மைன் ரிபெய்ரோ பைவா, பாதுகாப்புப் படைகளின் தலைமைத் தளபதி ஜெனரல் அனில் சவுகானை சந்தித்து, பாதுகாப்புச் செயலாளர் கிரிதர் அரமானேவை சந்தித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1953228
வணிகம் மற்றும் தொழில்துறை அமைச்சகம்
உலகப் பொருளாதாரம் மற்றும் புதுப்பிக்கத்தக்க எரிசக்தியில் இந்தியாவின் ஜி 20 தலைமைத்துவம் முக்கிய பங்கு வகிக்கிறது: மத்திய வர்த்தகத் துறை அமைச்சர் திரு பியூஷ் கோயல்
உலகளாவிய பொருளாதாரத்துடன் நாட்டை ஒருங்கிணைக்க இந்தியாவின் ஜி 20 தலைமைத்துவம் உறுதிபூண்டுள்ளது என்றும், இதில் புதுப்பிக்கத்தக்க எரிசக்தி முக்கிய பங்கு வகிக்கிறது என்றும் மத்திய தொழில் மற்றும் வர்த்தகத் துறை அமைச்சர் திரு பியூஷ் கோயல் கூறியுள்ளார். புதுதில்லியில் இன்று  நடைபெற்ற தூய்மையான எரிசக்தி குறித்த 4 வது சர்வதேச மாநாடு மற்றும் கண்காட்சியில் சிறப்புரையாற்றிய அமைச்சர், ஜி 20 புது தில்லி பிரகடனத்தில் சுட்டிக்காட்டப்பட்டுள்ள தூய்மையான, நிலையான, மலிவான மற்றும் உள்ளடக்கிய எரிசக்தி மாற்ற நடவடிக்கைகளை செயல்படுத்த வேண்டும் என்று வலியுறுத்தினார்.
இந்தியா -மத்திய கிழக்கு - ஐரோப்பிய பொருளாதார வழித்தடம், பசுமை ஹைட்ரஜன் போன்ற முன்முயற்சிகள் மூலம் உலகை ஒன்றிணைக்கும் என்று அவர் தெரிவித்தார். உலகளாவிய விநியோகச் சங்கிலிகளில் பங்கேற்பது மட்டுமல்லாமல், உலகை மிகவும் நிலையானதாகவும், அனைவரையும் உள்ளடக்கியதாகவும், இணைக்கப்பட்டதாகவும் மாற்றுவதில் இந்தியா கணிசமாக பங்களிக்க விரும்புகிறது என்று அவர் கூறினார்.
புதுப்பிக்கத்தக்க எரிசக்தி திட்டங்களை செயல்படுத்துவதன் மூலம் அதிக உலகளாவிய சந்தைகளைக் கைப்பற்றுவதில் கவனம் செலுத்துமாறு தொழில் துறையினரை திரு பியூஷ் கோயல் கேட்டுக்கொண்டார். புதுப்பிக்கத்தக்க எரிசக்தி திட்டங்களில் சிறந்த பொறியியல் நிபுணத்துவம் மற்றும் திறனை இந்தியா கொண்டுள்ளது என்று அமைச்சர் கூறினார்.
பிரதமர் திரு நரேந்திர மோடி தலைமையின் கீழ் இந்தியாவின் ஜி 20 தலைமைத்துவம் சிறப்பாக அமைந்துள்ளது என்று அவர் தெரிவித்தார். பருவநிலை மாற்றம் மற்றும் இயற்கை பேரழிவுகளை எதிர்கொள்வதற்கும், அனைவருக்கும் சிறந்த எதிர்காலத்தை உறுதி செய்வதற்கும் தூய்மை எரிசக்தியில் கவனம் செலுத்துவது அவசியம் என்று அவர் குறிப்பிட்டார். இந்தியாவின் ஜி 20 தலைமைத்துவத்தின் கீழ் முடிவு செய்யப்பட்ட பணிகளை மேற்கொள்ள ஏற்கனவே நடவடிக்கைகள் தொடங்கப்பட்டுள்ளதாக அவர் தெரிவித்தார்.
ஆப்பிரிக்க நாடுகளை ஜி 20 அமைப்புக்குள் பிரதமர் திரு நரேந்திர மோடி கொண்டு வருவது பெருமைக்குரியது என்றும் அவர் கூறினார். ஜி 20 இப்போது இந்தியாவிலும் வளரும் நாடுகளிலும் உள்ள சாமானிய மக்களின் வாழ்க்கையில் சிறந்த தாக்கத்தை ஏற்படுத்தும் ஒரு மன்றமாக மாறியுள்ளது என்று திரு பியூஷ் கோயல் தெரிவித்தார்.
பிரதமர் அலுவலகம்
பிரதமரின் ஆசிரியர் தின வாழ்த்து
செலவினத்தை விட, அதனால் ஏற்படக்கூடிய விளைவுகளில்தான் ஆசிரியர்கள் கவனம் செலுத்த வேண்டும்
இளைஞர்களின் மனதில் கண்டுபிடிப்பு ஆர்வத்தை தூண்ட வேண்டும்
ஒருமுறை மட்டும் உபயோகிக்கக்கூடிய பிளாஸ்டிக் மீதான தடையை அமல்படுத்துவதில் ஆசிரியர்கள் தீவிர பங்குதார்ர்களாக செயல்பட வேண்டும்
ஆசிரியர் தினத்தையொட்டி பிரதமர் திரு. நரேந்திர மோடி வெளியிட்டுள்ள வாழ்த்துச் செய்தி வருமாறு:
“உங்களுக்கும், ஒட்டுமொத்த ஆசிரியர் சமுதாயத்திற்கும் மகிழ்ச்சிகரமான ஆசிரியர் தின வாழ்த்துகள்!
கடின உழைப்பு, அர்ப்பணிப்பு மற்றும் உறுதிப்பாட்டுடன் பணியாற்றும் ஒட்டுமொத்த ஆசிரியர் சமுதாயத்திற்கும் வணக்கம் செலுத்த வேண்டிய நாள் இது. வகுப்பறைகளில் பாடம் நடத்துவதோடு மட்டுமின்றி, தலைசிறந்த வழிகாட்டியாகவும், முன்னோடியாகவும் ஆசிரியர்கள் திகழ்வதுடன், தங்களிடம் பயிலும் மாணவர்களின் வாழ்க்கையில் முக்கியப் பங்களிப்பை ஆற்ற வேண்டும்.
ஆசிரியர்களின் சுயநலமற்ற தன்மை, உலகெங்கும் போற்றப்படுகிறது, நேரம் மற்றும் குடும்பப் பொறுப்புகளுக்கு இடையே, மாணவர்கள் புதிய சிந்தனைகள் மற்றும் கருத்துக்களை எளிமையான முறையில் கற்றுக்கொள்வதை ஆசிரியர்கள் உறுதி செய்ய வேண்டும்.
முடிவுகள் பற்றி கவனம் செலுத்துதல்:
இன்று, இந்தியா கல்வித் துறையில் தலைகீழ் மாற்றத்தை சந்தித்து வருகிறது. செலவினத்தில் கவனம் செலுத்தும் வழக்கமான அணுகுமுறையை கைவிட்டு, அதனால் ஏற்படக் கூடிய விளைவுகளைப் பற்றி கவனம் செலுத்த வேண்டியது அவசியம். அந்த வகையில், இளைஞர்களின் மனதில் ஆராய்ச்சி மற்றும் கண்டுபிடிப்பை ஊக்கப்படுத்த கடினமாக பாடுபட்டு வரும் ஆசிரியர்களை காணும்போது, மிகுந்த மகிழ்ச்சி அளிக்கிறது. இதுபோன்ற ஊக்குவிப்பு உணர்வுதான் நமது இளைஞர்கள், தங்களுக்காகவும், நாட்டிற்காகவும் தலைசிறந்த பணியாற்ற வழிவகுக்கிறது.
ஒருமுறை மட்டும் உபயோகிக்கக் கூடிய பிளாஸ்டிக்கை தடுக்க உதவி:
இந்த ஆசிரியர் தினத்தில், நமது சக ஆசிரியர்களுக்கு நான் ஒரு வேண்டுகோள் விடுக்கிறேன். ஒருமுறை மட்டும் உபயோகிக்கக் கூடிய பிளாஸ்டிக்கை ஒழிக்க, இந்தியா மாபெரும் மக்கள் இயக்கம் ஒன்றை தொடங்கியிருப்பதை நீங்கள் அறிவீர்கள். இந்த இயக்கத்தில் ஆசிரியர்களின் பங்களிப்பு மற்றும் முழுமையான ஒத்துழைப்பை நான் கோருகிறேன். ஒருமுறை மட்டும் உபயோகிக்கக் கூடிய பிளாஸ்டிக்கால், நமது சுற்றுச் சூழலுக்கு ஏற்படக்கூடிய பாதிப்புகளை ஆசிரியர்கள், மாணவர்களிடம் விளக்கிக் கூறி, இத்தகைய பொருட்களின் பயன்பாட்டை கைவிடுமாறு அறிவுரை கூறினால், மாணவர்களும் உற்சாகமடைந்து, இந்த இயக்கத்தில் தங்களையும் இணைத்துக் கொள்வார்கள். இதுவே, நமது பேரன்பிற்குரிய பாபுஜிக்கு  அவரது 150-வது பிறந்தநாளில் நாம் செலுத்தும் சிறந்த மரியாதையாக இருக்கும்.
தலைசிறந்த ஆசிரியரும், வழிகாட்டியுமான டாக்டர் எஸ். ராதாகிருஷ்ணனுக்கும், இந்நாளில் எனது மரியாதையை செலுத்துகிறேன். அவரது வாழ்க்கை, மேலும் பலர் ஆசிரியர் பணியில் சேர்ந்து இளைஞர்களின் மனதை வடிவமைப்பதில் உந்துசக்தியாக அமையும்.
மீண்டும் ஒருமுறை ஆசிரியர் தின வாழ்த்துக்கள்!”.
--------
(Visitor Counter : 107
குடியரசுத் தலைவர் செயலகம்
பொருளாதார, கலாச்சார மற்றும் இரு நாடுகளுக்கு இடையே மக்களுடனான தொடர்புகளை விரிவுபடுத்த கிரீஸில் உள்ள இந்திய சமூகத்தவர் உதவ வேண்டும் என்று குடியரசுத் தலைவர் திரு. கோவிந்த் வலியுறுத்தியுள்ளார்
கிரீஸ், சுரினாம், கியூபா ஆகிய 3 நாடுகள் பயணத்தின் முதல் கட்டமாக குடியரசுத் தலைவர் திரு. ராம் நாத் கோவிந்த் நேற்று  மாலை கிரீஸூக்கு சென்றடைந்தார்.
கிரீஸூக்கான இந்திய தூதர் திருமதி ஷம்மா ஜெய்ன் ஏதென்ஸ் நகரில் அளித்த வரவேற்பு நிகழ்ச்சியில் பெரும் திரளமாக கூடியிருந்த இந்திய சமூகத்தவரிடையே குடியரசுத் தலைவர் இன்று  உரையாற்றினார்.
இந்த நிகழ்ச்சியில் பேசிய குடியரசுத் தலைவர், தொன்மையான நாகரிகங்களைக் கொண்ட கிரீஸூம், இந்தியாவும் நீண்டகால ஆழமான உறவுகளைக் கொண்டிருக்கின்றன என்றார்.
பலவகையான துறைகளில் இரு நாடுகளுக்கிடையே வலுவான, பொருளாதார, உறவுகளைக் கொண்டிருக்க வேண்டும் என்று குடியரசுத் தலைவர் வலியுறுத்தினார். கிரீஸ் நிறுவனங்கள் இந்தியாவில் செயலூக்கம் உள்ளவையாக இருக்கின்றன என்று அவர் குறிப்பிட்டார். இந்திய வர்த்தகர்களும், நிறுவனங்களும் கிரீஸில் தொழிற் சாலைகளை அமைப்பது தொடங்கியுள்ளது என்றும், இதன் மூலம் கிரீஸில் வேலைவாய்ப்புக்கள் உருவாக்கப்பட்டுள்ளன என்றும் அவர் குறிப்பிட்டார்.
பரஸ்பர பங்குதாரர்களாக இருப்பது இரு நாடுகளுக்கும் மாபெரும் பயனளிக்கும் என்று கூறிய அவர், இரு நாடுகளுக்கும் இடையே பொருளாதார உறவுகளை வலுப்படுத்துவதில் கிரீஸில் உள்ள இந்திய சமூகத்தவருக்கு முக்கியமான பங்கு உள்ளது என்றார். பொருளாதார, கலாச்சார மற்றும் இரு நாடுகளுக்கு இடையே மக்களுடனான தொடர்புகளை விரிவுபடுத்த இந்திய சமூகத்தவர் உதவ வேண்டும் என்றும் அவர் வலியுறுத்தினார்.
வணிகம் மற்றும் தொழில்துறை அமைச்சகம்
இந்தியா -நேபாளம் நாடுகளின் அரசுகளுக்கு இடையிலான குழுவின் கூட்டம் ஏப்ரல் 26-27 காத்மண்டுவில் நடைபெற்றது
இந்தியா – நேபாளம் அரசுகளுக்கு இடையிலான குழுவின் கூட்டம் 2018 ஏப்ரல் 26-27 தேதிகளில் காத்மாண்டுவில் நடைபெற்றது. இருதரப்பு வர்த்தகம், போக்குவரத்து மற்றும் பொருளாதார உறவுகள் தொடர்பான பல்வேறு விவகாரங்கள் குறித்து தீவிர மற்றும் ஆக்கப்பூர்வமான பேச்சுக்களில் இருதரப்பினரும் ஈடுபட்டனர். இருதரப்பு வர்த்தகம் மற்றும் முதலீட்டு உறவுகளை குறிப்பிடத்தக்க அளவுக்கு ஊக்குவிக்கும் நோக்கத்துடன் பல்வேறு முக்கிய முடிவுகளுடன் இந்தக் கூட்டம் நிறைவடைந்தது.
வர்த்தகத்திற்கான இருதரப்பு ஒப்பந்தம் குறித்து 2018 ஜூலையில் முழுமையான மறு ஆய்வு செய்வது என இரு நாடுகளும் ஒப்புக் கொண்டன. இந்த உடன்படிக்கை இருதரப்பு வர்த்தகத்தை நிர்வகிப்பதுடன்அனைத்து அம்சங்களையும் கருத்தில் கொண்டு 2009ம் ஆண்டு திருத்தியமைக்கப்பட்டது.
ஆயுஷ்
ஊட்டச்சத்து அறிவியல் மற்றும் முன்னேற்றங்களைப் பற்றிய தேசிய இணையக் கருத்தரங்கை ஆயுஷ் அமைச்சகம் நடத்தியது
ஆயூஷ் அமைச்சகத்தின் 'நோய் எதிர்ப்பு சக்திக்காக ஆயுஷ்' பிராச்சரத்தின் ஒரு பகுதியாக, 'சத்தான உணவு'  என்னும் தலைப்பில் ஊட்டச்சத்து அறிவியல் மற்றும் முன்னேற்றங்களைப் பற்றிய தேசிய இணையக் கருத்தரங்கை ஆயுஷ் அமைச்சகம் சமீபத்தில் நடத்தியது.
நிபுணர்கள், ஆராய்ச்சியாளர்கள், மருத்துவ ஊட்டச்சத்துவியலாளர்கள், அறுவை சிகிச்சை நிபுணர்கள் மற்றும் யோகா மற்றும் இயற்கை மருத்துவர்கள் இந்த இணையக் கருத்தரங்கில் பங்கேற்று தங்களது கருத்துகளை பகிர்ந்துக் கொண்டனர்.
ஆயுஷ் அமைச்சகத்தின் கீழ் இயங்கும் தன்னாட்சி பெற்ற அமைப்பான யோகா மற்றும் இயற்கை மருத்துவ ஆராய்ச்சிக்கான மத்தியக் குழு இந்த இணையக் கருத்தரங்கை ஏற்பாடு செய்தது.
அமெரிக்காவில் உள்ள வடக்கு டகோடா மாநில பல்கலைக்கழகத்தின் பேராசிரியர் காளிதாஸ் ஷெட்டி, இங்கிலாந்தில் உள்ள ரீடிங்க் பல்கலைக்கழகத்தின் இணை பேராசிரியர் டாக்டர் விமல் கரானி, மருத்துவ நிபுணர் டாக்டர் பிரபு நேசர்கிகர், சம்பூர்ண ஆகார் என்னும் புது நிறுவனத்தின்  தலைவர் டாக்டர் அச்சுதன் ஈஸ்வர் ஆகியோர் இந்த கருத்தரங்கில் கலந்து கொண்டனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658934